碳

碳係一種元素，符號C，原子序數6，原子質量單位12.0107(8)。係一種好常見嘅非金屬元素，佢亦都係四價元素。有好多種同素異形體，例如石墨、鑽石，仲有人工合成嘅碳60。

所有生命都有碳，而碳係有機化學之本。佢可以同自己，又同其他元素結合。家下知道有成一千萬種化合物。同氧結合，就係植物生長必要嘅二氧化碳。同氫結合，就係碳氫化合物，收埋響化石然料裏面，亦都係工業必需。同氧同氫一齊結合，就係組成生命嘅一大堆化合物。而佢嘅同位素碳14，佢嘅衰變可以做年代測定。